بمت ترور تشکیلاتی داعش تهدیدی‌نین یئنی‌دن آرتدیغینی شرح ائدن راپور حاضیرلاییب.
بمت تهلوکه‌سیزلیک شوراسی‌نین دیرکتورو ولادیمیر وورونکوو ترور تشکیلاتی داعش-ین اولوسلار آراسی باریش و تهلوکه‌سیزلیک تهدیدلرینه دایر 12-جی راپورو بمت تهلوکه‌سیزلیک شوراسینا تقدیم ائدیب.
داعش-ین 2020-جی ایلین ایکینجی یاری‌سیندا یئنی‌دن قروپ‌لاشماق و فعالیتینی جانلان‌دیرماق سعی‌لری‌نین سرعت قازاندیغینا دقت چکن وورونکوو اولوسلار آراسی باریش و تهلوکه‌سیزلیگه یؤنلدیلمیش داعش تهدیدی‌نین آرتدیغی باره‌ده خبردار ائدیب.
داعش-ین عراق و سوریه ایله دیگر موناقیشه بؤلگه‌لرینده یئنی نوع کوروناویروس (کووید-19) اپیدمی‌سی‌نین یاراتدیغی خاوس‌دان ایستیفاده ائتدیگینی بیلدیرن وورونکوو تشکیلاتین 2021-جی ایلده ده دونیانین موختلیف یئرلرینده هوجوم‌لار تشکیل ائتمک گوجونو برپا ائده بیله‌جگی باره‌ده ده خبردار ائدیب.
سوریه و عراق-دا هله ده 10 مین داعش سلاحلی‌سی‌نین اولدوغونو وورغولایان وورونکوو داعش و داعش-لا علاقه‌سی اولان تشکیلات‌لارین باتی افریقا-دا گوجونو آرتیرماغا باشلادیغی، افغانیستان-دا 2 میندن چوخ عضوو اولدوغو و گونئی-دوغو آسیادا دا گوجونو ده قورودوغونو بیلدیریب.
